CELEX: 62021TN0436
Language: et
Date: 2021-07-16 00:00:00
Title: Kohtuasi T-436/21: 16. juulil 2021 esitatud hagi – Veen versus Europol

25.10.2021   
            
            
               ET
            
            
               Euroopa Liidu Teataja
            
            
               C 431/42
            
         
      16. juulil 2021 esitatud hagi – Veen versus Europol
      (Kohtuasi T-436/21)
      (2021/C 431/50)
      Kohtumenetluse keel: slovaki
      
         Pooled
      
      
         Hageja: Leon Leonard Johan Veen (Oss, Madalmaad) (esindaja: advokaat T. Lysina)
      
         Kostja: Euroopa Liidu Õiguskaitsekoostöö Amet (Europol)
      
         Nõuded
      
      Hageja palub Üldkohtul:
      
                  —
               
               
                  mõista Euroopa Liidult, keda esindab Euroopa Liidu Õiguskaitsekoostöö Amet (Europol) hageja kasuks välja 50 000 eurot;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja esitab Euroopa Liidu toimimise lepingu artiklitele 268 ja 340 ja Euroopa Parlamendi ja nõukogu määrusele (EL) 2016/794 (1) tuginedes üheainsa väite, mille kohaselt kostja on tema isikuandmeid õigusvastaselt töödelnud.
      Oma väites toob hageja esile, et kostja esitas tema suhtes Slovaki Vabariigis toimuvas kriminaalmenetluses uurimistoimikusse tõendina kostja koostatud raporti, mis sisaldab hageja kohta negatiivset, väära ja tõendamata teavet, mis teda kahjustas. Hageja väidab, et selliselt toimimine kahjustas tema au ja reputatsiooni ning tema õigust perekonnaelule. Hageja on niisuguse kahjustava sündmuse tõttu seega kandnud mittevaralist kahju, mille suurust ta hindab 50 000 eurole.
      
         (1)  Euroopa Parlamendi ja nõukogu 11. mai 2016. aasta määrus (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK (ELT 2016, L 135, lk 53).